ΓΡΑΠΤΗ ΕΡΩΤΗΣΗ E-0517/01

υποβολή: Stavros Xarchakos (PPE-DE) και Antonios Trakatellis (PPE-DE) προς την Επιτροπή

(22 Φεβρουαρίου 2001)

Θέμα: Δεύτερο και Τρίτο ΚΠΣ για την Ελλάδα: επιχειρησιακά προγράμματα πολιτισμού

Μετά την έγκριση του 3ου Κοινοτικού Πλαισίου Στήριξης (2000-2006), η διαδικασία ολοκλήρωσης της κατάρτισης και έγκρισης των νέων επιχειρησιακών προγραμμάτων βάσει του κανονισμού (ΕΚ) 1260/1999(1) βρίσκεται στο τελικό στάδιο.

Ποιο είναι το ύψος των πιστώσεων που καλύπτουν οι προτάσεις πουπεβλήθησαν προς την Ευρωπαϊκή Επιτροπή και αφορούν το επιχειρησιακό πρόγραμμα για τον πολιτισμό (να δοθεί αναλυτικός πίνακας με τους άξονες προτεραιότητας, τις επί μέρους δράσεις καθώς και τις αντίστοιχες προτεινόμενες πιστώσεις);

Ποια είναι τα ποσά της εθνικής, κοινοτικής και ιδιωτικής συμμετοχής στο επιχειρησιακό πρόγραμμα για τον πολιτισμό και με ποιο τρόπο έγινε η εκπόνηση των αξόνων προτεραιότητας που έχουν προταθεί στο επιχειρησιακό πρόγραμμα για τον πολιτισμό και ποιοι φορείς ενεπλάκησαν;

Ποια στρατηγική προτάθηκε και ποια η εκτίμηση (ποσοτικά) των επιδράσεων από την ανάπτυξη του επιχειρησιακού προγράμματος στον πολιτισμό και ποιοι φορείς εμπλέκονται στην κατάρτιση και εφαρμογή του;

Ποια σχέδια εντάχθηκαν στο επιχειρησιακό πρόγραμμα για τον πολιτισμό και με ποιους εταίρουςπήρξε σχετική διαβούλευση σύμφωνα με τις διατάξεις του κανονισμού (ΕΚ) 1260/1999;

Ποια ήταν η απορρόφηση των κονδυλίων για τον πολιτισμό στο ΙΙ ΚΠΣ (1994-1999)και ποια η τύχη των μη απορροφηθέντων κονδυλίων του ΙΙ ΚΠΣ;

(1) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(25 Απριλίου 2001)

Το σχέδιο επιχειρησιακού προγράμματος (ΕΠ) Πολιτισμός εντάσσεται στον άξονα προτεραιότητας αριθ. 3 Ποιότητα ζωής του κοινοτικού πλαισίου στήριξης (ΚΠΣ) για την Ελλάδα κατά τη διάρκεια της περιόδου προγραμματισμού 2000-2006. Βασικός του στόχος είναι η προώθηση της προστασίας και της αξιοποίησης της πολιτιστικής κληρονομιάς του εν λόγω κράτους μέλους καθώς και η αρμονική ανάπτυξη της προσφοράς και της ζήτησης των πολιτιστικών αγαθών στο επίπεδο των περιφερειών του. Ο στόχος αυτός θα επιτευχθεί με τηνλοποίηση του επιχειρησιακού προγράμματος σε συνδυασμό με τις δράσεις που θα συγχρηματοδοτηθούν στο πλαίσιο των επιχειρησιακών προγραμμάτων Κοινωνία της πληροφορίας και Ανθρώπινοι πόροι καθώς και στο πλαίσιο των κοινοτικών πρωτοβουλιών.

Προτεραιότητα θα δοθεί στις ενέργειες που συμβάλλουν αφενός στη βελτίωση των τουριστικών προϊόντων που προσφέρει η Ελλάδα και, αφετέρου, στις ενέργειες που ενισχύουν τη συνολική πολιτιστική ανάπτυξη. Ιδιαίτερη προσοχή θα δοθεί σε οτιδήποτε μπορεί να συμβάλει άμεσα στην προσέλκυση επισκεπτών και στη βελτίωση της πρόσβασης στους αρχαιολογικούς χώρους και τα μουσεία.

Το σχέδιο επιχειρησιακού προγράμματος περιλαμβάνει μία ανάλυση τηςφιστάμενης κατάστασης στον τομέα του πολιτισμού, την προτεινόμενη στρατηγική ανάπτυξης, τους άξονες με προτεραιότητα και τους αντίστοιχους ποσοτικοποιημένους στόχους, συνοπτική περιγραφή των μέτρων, το σχέδιο χρηματοδότησης, τις διατάξεις εφαρμογής καθώς και μία εκ των προτέρων αξιολόγηση.

Για το σύνολο της περιόδου 2000-2006, πρόκειται να διατεθούν περίπου 605 εκατομμύρια ευρώ, ως εξής:

>ΚΤΜ ΟΠΝΒΧΒ>

Το επιχειρησιακό πρόγραμμα διαρθρώνεται γύρω από τους ακόλουθους άξονες προτεραιότητας:

>ΚΤΜ ΟΠΝΒΧΒ>

Οι λεπτομέρειες όσον αφορά το χρηματοδοτικό σχέδιο καθώς και ο ακριβής κατάλογος των δράσεων που πρόκειται να συγχρηματοδοτηθούν στο πλαίσιο του επιχειρησιακού προγράμματος Πολιτισμός θα αποτελέσουν το αντικείμενο συμπληρωματικού προγραμματισμού από την επιτροπή παρακολούθησης του εν λόγω προγράμματος μετά την έγκρισή του από την Επιτροπή.

Σύμφωνα με τις πληροφορίες που κοινοποιήθηκαν στην Επιτροπή από τις ελληνικές αρχές, το σχέδιο επιχειρησιακού προγράμματος συντάχθηκε από το Υπουργείο Πολιτισμού σε στενή συνεργασία με τις περιφέρειες, το Υπουργείο Εθνικής Οικονομίας, το Υπουργείο Εργασίας καθώς καιπηρεσίες όπως η Γραμματεία Ισότητας και η συντακτική επιτροπή του προγράμματος Κοινωνία της πληροφορίας. Επιπλέον, κατά τη διάρκεια αυτής της φάσης προετοιμασίας, κλήθηκαν με διάφορεςπουργικές εγκυκλίους όλοι οι δυνητικοί δικαιούχοι ναποβάλουν προτάσεις και παρατηρήσεις.

Η επιλογή των σχεδίων που θα ενταχθούν για συγχρηματοδότηση στο εν λόγω επιχειρησιακό πρόγραμμα θα πραγματοποιηθεί από την αρχή διαχείρισης του προγράμματος, βάσει κριτηρίων σκοπιμότητας αλλά και τεχνικής ωριμότητας και συμφωνίας με τις καθορισθείσες προτεραιότητες του προγράμματος. Η διαδικασία αυτή είναι δυνατόν να διαρκέσει όλη την περίοδο που καλύπτει το επιχειρησιακό πρόγραμμα, δηλαδή τα έτη 2000-2006. Ως εκ τούτου, ο κατάλογος των σχεδίων αυτών δεν είναι διαθέσιμος στο παρόν στάδιο.

Όσον αφορά το ποσοστό απορρόφησης των πιστώσεων για τον πολιτισμό στο πλαίσιο του ΚΠΣ για την περίοδο προγραμματισμού 1994-1999, θα γίνει γνωστό με ακρίβεια μετά το πέρας της περιόδου πληρωμών, στο τέλος του 2001. Ωστόσο, δεδομένου ότι όλες οι πιστώσεις έχουν αναληφθεί και τα σχέδια φαίνεται να προχωρούν με ικανοποιητικό ρυθμό, η Επιτροπή πιστεύει ότι θα απορροφηθεί το σύνολο των πιστώσεων.